Author: puskar
Last saved by: agenda0
Company: Úrad vlády Slovenskej republiky

Úrad vlády SR						 Na rokovanie vlády SR
Sekcia hospodárskej politiky					 dňa 5.6.2002
									 k číslu: 4160/2002
									 k bodu: 30

S t a n o v i s k o

k  Návrhu  na zmenu termínov plnenia úloh B.1 a B.2 uznesenia vlády SR č. 189 
z 27. februára 2002

I.

	Materiál, so súhlasom zainteresovaného ministra dopravy, pôšt a telekomu-nikácií, predkladá minister pôdohospodárstva na základe odpovede predsedu vlády (listom z 3.4.2002) na žiadosť predkladateľa (v liste z 21.3.2002) o uvedenú zmenu termínov.

	V predloženom materiáli sa navrhuje v uznesení vlády SR č. 189 z 27.2.2002 k návrhu na zabezpečenie definitívneho riešenia preložky štátnej cesty II/520 súvisiacej s vodárenskou nádržou Nová Bystrica  zmeniť:
- termín  úlohy   B.1  pre  ministra  pôdohospodárstva:   zabezpečiť   prípravné  práce 
pre preložku štátnej cesty II/520 Nová Bystrica - Oravská  Lesná do obstarania stavebného povolenia - z doterajšej lehoty  30.6.2002 na  30.11.2002,
- znenie  úlohy   B.2   pre  ministra  pôdohospodárstva  a  pre  ministra  dopravy, pôšt 
a telekomunikácií na: zabezpečiť bezodplatné odovzdanie dokončenej (pozn.: namiesto "rozpracovanej") prípravnej dokumentácie pre preložku ...  ... Vodo-hospodárskou výstavbou,  š.p.  Bratislava  a  jej  prevzatie Slovenskou správou ciest, 
a termín z 31.3.2002 na 31.12.2002.

	Návrh je odôvodňovaný najmä skutočnosťami, že:
- na základe predbežných záverov štátnej expertízy na túto verejnú prácu bolo nevyhnutné pristúpiť ku korekcii trasy cesty v niektorých úsekoch s cieľom optimalizovať náklady výstavby,
- s tým je spojené spresnenie podkladov pre majetkovo právne usporiadanie súvisiacich pozemkov a jeho uskutočnenie s veľkým počtom vlastníkov, z ktorých značná časť pravdepodobne nemá ukončené dedičské konania. Aj s prisľúbenou pomocou orgánov miestnej samosprávy ukončenie procesu tohto usporiadania je možné očakávať najskôr v októbri až v novembri 2002.

II.
	
	MP SR, vychádzajúc z predpokladu, že nedodochádza k žiadnym vecným zmenám riešenia schváleného uvedeným uznesením vlády SR, materiál nepredložilo na medzirezortné pripomienkové konanie.

III.

	Treba uviesť, že navrhnuté zmeny termínov úloh sú bližšie k dohodnutým termínom na rokovaní štátnych tajomníkov MDPT SR, MP SR a MF SR (pre úlohu B.1 bol do 31.1.2003 a pre úlohu B.2 bol do 31.3.2003, podľa záznamu z rokovania 11.2.2002),   ktoré  boli  súčasťou  nimi  dohodnutého   návrhu  uznesenia   vlády  SR 
k vpredu citovanému materiálu, ktorý bol vypustený z programu rokovania vlády 20.2.2002 a bol zaradený na rokovanie vlády  na 27.2.2002, kedy MP SR operatívne predložilo upravené nové znenie uznesenia vlády s relatívne krátkymi (teraz predlžovanými)  termínmi uvedených úloh. Tieto boli prijaté.

	Ďalej treba poznamenať, že ani predložený materiál nebol zaslaný na medzi-rezortné pripomienkové konanie na MVRR SR  (ako gestorovi programov verejných prác a ich štátnych expertíz) a na MŽP SR (ako gestorovi stavebného zákona a zá-kona o posudzovaní vplyvov zámerov na životné prostredie  "EIA").

	Pri  posudzovaní   navrhnutých   zmien  termínov  uvedených  úloh  vo  vzťahu 
k prácnosti súvisiacich úkonov odporúčame zohľadniť aj  zrejme istý predpoklad,  že pri (už začatej) štátnej expertíze stavebného zámeru bude predmetom hodnotenia  aj  jeho  súlad   so  záverečným  stanoviskom    MŽP SR   k zámeru  o  EIA   (v spojitosti 
s § 10 ods. 10 písm. h)  zákona NR SR č. 254/1998 Z.z. o verejných prácach), prinajmenšom však, že je povinnosťou MP SR iniciovať zisťovacie konanie na   MŽP SR či zámer  bude  alebo  nebude  posudzovať podľa zákona NR SR  č. 127/1994 Z.z. o posudzovaní vplyvov na životné prostredie (na základe § 2 ods. 4).

	So zohľadnením uvedeného odporúčame vláde SR predložený návrh uznesenia vlády SR  prijať.

Bratislava 31.5.2002